Հավելված

ՀՀ Սյունիքի մարզի Կապան համայնքի ավագանու

2019 թվականի մարտի ---ի թիվ – Ն որոշման

**ԿԱՐԳ**
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ, ԱՂԲԱՀԱՆՈՒԹՅԱՆ ՎՃԱՐԻ ՀԱՇՎԱՐԿՄԱՆ և ԳԱՆՁՄԱՆ

**I. Ընդհանուր դրույթներ**

1. Սույն կարգով (այսուհետ` կարգ) կարգավորվում են Կապան համայնքում աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման հետ կապված հարաբերությունները:
2. Աղբահանության վճարի հաշվարկման, ինչպես նաև այդ վճարի գանձման համար հիմք է հանդիսանում «Աղբահանության և սանիտարական մաքրման մասին» Հայաստանի Հանրապետության օրենքին համապատասխան՝ աղբահանության վճարի դրույքաչափերը սահմանելու մասին Կապան համայնքի ավագանու որոշումը:
3. Սույն կարգով չեն կարգավորվում «Աղբահանության և սանիտարական մաքրման մասին» Հայաստանի Հանրապետության օրենքի 8-րդ հոդվածով և «Տեղական տուրքերի և վճարների մասին» Հայաստանի Հանրապետության օրենքի 8-րդ հոդվածի 1-ին մասի 8-րդ կետով սահմանված շինարարական և խոշոր եզրաչափի աղբի հավաքման և փոխադրման թույլտվություններ տալու հետ կապված հարաբերությունները:

**II. Աղբահանության վճար վճարողների և նրանց շարժի հաշվառումը**

1. Կապան համայնքում աղբահանության վճար վճարողներ են համայնքի վարչական տարածքում անշարժ գույքի, այդ թվում` բնակելի շինության սեփականատեր համարվող կամ որևէ այլ իրավունքով այդ գույքը տիրապետող կամ օգտագործող ֆիզիկական անձինք (ներառյալ` անհատ ձեռնարկատերը և արտոնագրային վճար վճարողը), իրավաբանական անձինք, հիմնարկները, պետական և տեղական ինքնակառավարման մարմինները, իսկ պետական կամ համայնքային սեփականություն համարվող անշարժ գույքը վարձակալության կամ անհատույց օգտագործման հիմքով քաղաքացու կամ իրավաբանական անձի կողմից տիրապետման դեպքում` վարձակալը, անհատույց օգտագործողը:
2. Աղբահանության վճար վճարողների հաշվառումը, աղբահանության վճարը հաշվարկելը, ինչպես նաև այդ վճարի գանձումը համայնքի ավագանու կողմից վերապահվել է «Կապանի կոմունալ ծառայություն» ՀՈԱԿ-ին, որը հաշվետու ամսվա համար` մինչև հաջորդ ամսվա 15-ը, պարտավոր է Կապան համայնքի ղեկավարին ներկայացնելու տեղեկատվություն` հաշվետու ժամանակաշրջանում կազմակերպության կողմից աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման գործառույթների իրականացման արդյունքների (հաշվետվություն) վերաբերյալ:
3. Աղբահանության վճար վճարողների հաշվառումն իրականացվում է վճարողների գրանցման մատյանում գրանցելու միջոցով: Վճարողների գրանցամատյանը պետք է վարվի նաև համապատասխան համակարգչային ծրագրով:
4. Կապան համայնքում աղբահանության վճարների հաշվարկումը կատարվում է համայնքի ավագանու կողմից սահմանված վճարի դրույքաչափերին համապատասխան:
5. Աղբահանության վճար վճարողների հաշվառման, ինչպես նաև այդ վճարի գանձման կարգի պահպանման նկատմամբ հսկողությունն իրականացնում է Կապան համայնքի ղեկավարը:

**III. Աղբահանության վճարի հաշվարկը**

1. Աղբահանության վճարի հաշվարկը կատարվում է ելնելով շենքի կամ շինության գործառնական նշանակությունից, ընդ որում`

1) բնակելի նշանակության շենքերի կամ շինությունների համար՝ փաստացի բնակվող անձանց քանակով,

2) այլ շենքերի կամ շինությունների համար՝ ըստ շինության ընդհանուր մակերեսի` Կապան համայնքի ավագանու կողմից սահմանված դրույքաչափերի սահմաններում:

1. Աղբահանության վճարի հաշվարկման նկատմամբ հսկողությունն իրականացնում է Կապան համայնքի ղեկավարը:

**IV. Աղբահանության վճարի հաշվարկումը և գանձումը**

1. Աղբահանության վճարի հաշվարկումը և գանձումը իրականացվում են Կապան համայնքի ավագանու որոշմամբ նման լիազորություններով օժտված կազմակերպության կողմից (այսուհետ` Գանձող):
2. Գանձողը պարտավոր է տվյալ օրվա գանձված գումարը մինչև հաջորդ աշխատանքային օրվա ժամը 16.00-ը բանկային համակարգի միջոցով փոխանցել համապատասխան հաշվին, իսկ անդորրագրերը` մինչև նույն աշխատանքային օրվա ավարտը, մուտքագրել տվյալների հաշվառման շտեմարան:
3. Կապան համայնքի ավագանու որոշմամբ աղբահանության վճարի հաշվառման և գանձման լիազորություններով օժտված կազմակերպությունը համայնքի ղեկավարին է ներկայացնում ամսական տեղեկատվություն` հաշվետու ժամանակաշրջանում իր կողմից աղբահանության վճարի հաշվարկման, ինչպես նաև այդ վճարի գանձման գործառույթների իրականացման արդյունքների (հաշվետվություն) վերաբերյալ` մինչև հաշվետու ամսվան հաջորդող ամսվա 15-ը:
4. Աղբահանության վճարի գանձման կարգի պահպանման նկատմամբ հսկողությունն իրականացնում է Կապանհամայնքի ղեկավարը:

**V. Աղբահանության վճարի հաշվարկման և վճարման ժամկետները**

1. Աղբահանության վճարի հաշվարկման հաշվետու ժամանակահատված է համարվում օրացուցային ամիսը, իսկ վճարման ժամկետը յուրաքանչյուր ամսվա համար` տվյալ ամսվան հաջորդող ամսվա 15-ը ներառյալ:

**VI. Այլ դրույթներ**

1. Աղբահանության վճար վճարողների գրանցման մատյանի, աղբահանության վճարի կանխիկ վճարումների ընդունման ամփոփագրի, աղբահանության վճարի գանձման գործառույթների իրականացման վերաբերյալ հաշվետվության, ինչպես նաև սույն կարգի պահանջների նկատմամբ հսկողություն իրականացնելու համար անհրաժեշտ այլ փաստաթղթերի ձևերը հաստատվում են Կապան համայնքի ղեկավարի կողմից:

 **Աշխատակազմի քարտուղար` Ն. Շահնազարյան**